बोले-कांग्रेस सरकार में बढ़िया पोस्टिंग का मजा लिया, अब BJP से लिपट रहे
S Jaishankar Vs Jawhar Sircar; Trinamool Congress Rajya Sabha MP On External Affairs Minister S Jaishankar तृणमूल कांग्रेस के राज्य सभा सांसद और पूर्व ब्यूरोक्रेट जवाहर सरकार ने विदेश मंत्री एस जयशंकर से पूछा है कि क्या आपको भूलने की बीमारी हो गई है? बहुत हैरानी की बात है
तृणमूल कांग्रेस के राज्य सभा सांसद और पूर्व ब्यूरोक्रेट जवाहर सरकार ने विदेश मंत्री एस जयशंकर से पूछा है कि क्या आपको भूलने की बीमारी हो गई है? बहुत हैरानी की बात है कि आपको गांधी परिवार के प्रति मलाल अब याद आ रहा है, जबकि आप कई साल तक उनकी सरकार में वफादारी से नौकरी करते रहे और सबसे बेहतर पोस्टिंग्स का लुत्फ उठाते रहे। क्या ये आपकी भूलने की बीमारी है या अचानक विदेश मंत्री बना दिए जाने के चलते आप BJP से लिपट रहे हैं?
दरअसल ANI को दिए एक इंटरव्यू में एस जयशंकर ने कहा था कि उनके पिता के. सुब्रमण्यम बेहद ईमानदार और मेहनती ब्यूरोक्रेट थे। वे जनता सरकार में सेक्रेटरी थे, लेकिन 1980 में इंदिरा गांधी ने जब दोबारा सरकार बनाई तो सबसे पहले उनके पिता को ही पद से हटाया। शायद से उनकी ईमानदारी के चलते हुआ। उन्होंने कहा कि उनके पिता दोबारा कभी सेक्रेटरी नहीं बन पाए। राजीव गांधी की सरकार बनी तो उनके जूनियर को डिफेंस सेक्रेटरी बना दिया गया।
जयशंकर के पिता के हवाले से मोदी को कहा असुर 
जवाहर सरकार ने जयशंकर के पिता के पुराने लेख का हवाला देते हुए मोदी को असुर कहा। उन्होंने ट्ववीट किया, ‘एस जयशंकर के पिता के सुब्रमण्यम ने 2002 के दंगों पर कहा था- “गुजरात में धर्म की हत्या हुई है। जो लोग मासूम नागरिकों को बचाने में नाकाम रहे वे सब अधर्म करने के दोषी हैं। राम ने गुजरात के असुरों राजाओं के खिलाफ अपना धनुष-बाण उठाया होता।” असुरों की नौकरी में लगे बेटे को शर्म आनी चाहिए।’
जयशंकर बताएं डॉक्यूमेंट्री में जो दिखाया वो सही था या गलत
सरकार ने अगले ट्वीट में लिखा, ‘जयशंकर कहते हैं कि BBC डॉक्यूमेंट्री की टाइमिंग संयोग नहीं है, बल्कि यह दूसरे तरीकों से की जा रही पॉलिटिक्स है। मेरा उनसे सवाल है कि उसमें जो तथ्य दिखाए गए हैं वे सही हैं या गलत? अगर मोदी सरकारपक्षपाती न होती तो क्या हजारों लोगों की जान बचाई जा सकती थी?’
ये खबरें भी पढ़ें...
विदेश मंत्री बोले- इंदिरा गांधी ने मेरे पिता को हटाया:कहा- वे बहुत ईमानदार थे और शायद समस्या यही थी
न्यूज एजेंसी ANI को दिए इंटरव्यू में जयशंकर ने परिवार, नरेंद्र मोदी से पहली मुलाकात, ब्यूरोक्रेसी से राजनीति तक के सफर समेत कई बड़े मुद्दों पर खुलकर बात की। उन्होंने प्रधानमंत्री पर सवाल उठाने वाले विदेशी मीडिया, कांग्रेस पार्टी, BBC की विवादित डॉक्यूमेंट्री, अमेरिकी बिजनेसमैन जॉर्ज सोरोस के बयानों की टाइमिंग पर भी सवाल उठाया। पूरी खबर यहां पढ़ें...
एस जयशंकर बोले- जॉर्ज सोरोस बूढ़े, जिद्दी और खतरनाक:विदेश मंत्री ने कहा- उन्हें लगता है दुनिया उनके हिसाब से चले.. हम उन देशों में नहीं
भारत के विदेश मंत्री एस जयशंकर ने अमेरिका के बिलेनियर कारोबारी जॉर्ज सोरोस को बूढ़ा, अमीर, जिद्दी और खतरनाक बताया है। सोरोस ने पिछले दिनों पीएम नरेंद्र मोदी के बारे में कहा था कि वे लोकतंत्रिक देश के नेता हैं, लेकिन खुद लोकतांत्रिक नहीं हैं। वो मुसलमानों के साथ हिंसा कर तेजी से बड़े नेता बने हैं। पूरी खबर यहां पढ़ें...